Dende a suya inicio antis d' a guerra, l' USAAC (dende chunio de 1941, l' USAAF) promovió l'avión como un arma estratechica; yera un bombardero relativament rapedo, d'alto vuelo y de luengo alcanz con armamento defensivo pesau a expensas d'a carga de bombas. Desembolicó una reputación de resistencia basada en historias y fotos de B-17 grieument danyaus que tornaban enta la base de traza segura. O B-17 aventó mas bombas que qualsiquier atro avión estausunidense en a Segunda Guerra Mundial. De bells 1,5 millons de toneladas de bombas lanzadas sobre l'Alemanya nazi y os suyos territorios ocupados por avions estausunidenses, mas de 640.000 toneladas estioron lanzadas dende B-17.  Amás d' a suya función como bombardero, o B-17 tamién s' empleó como avión de transporte, antisubmarín, controlador de drons y avión de busca y rescate.